Mnr. Suid-Afrika is die inspirasie agter velsorgreeks vir mansMnr. Suid-Afrika, Heinrich Gabler, by die bekenstelling van die velsorgreeks vir mans. Foto: Dionne Jordaan Photography. Deur Yolanda Wessels RAO Skin Technologies het pas hul blinknuwe velsorgreeks vir mans, in samewerking met Mnr. Suid-Afrika 2019, Heinrich Gabler, bekendgestel. Dié samewerking tussen RAO Skin Technologies en Mnr. Suid-Afrika het sy ontstaan gehad tydens die 2019-eindrondte. RAO se skoonheidsreeks is geskik vir ieder en elk en ontwikkel vir alle veltipes deur dr. Navlin Rao Naidoo en dr. Wil Ehlers, albei mediese spesialisdokters in estetika. Ehlers wou ’n mansreeks by hul bestaande reeks byvoeg en nadat Gabler in 2019 gekroon is as Mnr. Suid-Afrika, is dit voorgestel dat hy die gesig van die nuwe velsorgprodukte word. Dié produkte sal ’n beperkte reeks wees. Die skoonheidsreeks streef daarna om velsorg, gegrond op toetse en met uitstekende resultate, meer bekostigbaar en toeganklik te maak vir enigeen wat smag na ’n jong, gesonde en stralende vel. “Elkeen van ons produkte bevat bestanddele wat klinies getoets is en veilig en effektief is vir gebruik op die vel. Dit is van die uiterste belang vir elke mens om die regte produk vir sy of haar velsoort te gebruik om goeie resultate te verkry. Ons wye reeks produkte is só gemaak om in elke individu se behoefte te kan voorsien.” Daarom is dit gepas dat hulle, in samewerking met Gabler, hul nuwe velsorgreeks vir mans bekendgestel het tydens ’n glansgeleentheid vroeër in Oktober. “Ons was besig om ’n RAO Mansreeks by ons bestaande en uiters suksesvolle RAO-velsorgreeks te ontwikkel en dit was die logiese keuse om Heinrich te betrek. Hy personifieer die moderne Suid-Afrikaanse man vir wie so ’n gevorderde produk uiters geskik is. Dié suksesvolle jong man met sy positiewe lewensuitkyk is die aangewese verteenwoordiger van die RAO Mansreeks. Ons is baie geëerd dat hy ingestem het.” RAO Skin Technologies glo aan ’n vereenvoudigde skoonheidsroetine wat steeds resultate lewer. Dus moes die RAO Mansreeks nog meer gevorderd wees om die besige, moderne man wie se daaglikse roetine velsorg insluit, tegemoet te kom. Die resultaat was ’n 2 stap-program vir alle veltipes en sluit verskeie voordele in: RAO Skin Technologies spog met ‘n blinknuwe velsorgreeks vir mans. Foto: Dionne Jordaan Photography. Stap 1: Liquid Gold Face Wash – Die produk dien as reiniger, eksfolieerder, verfrisser en behandel en voorkom ingroeihaartjies. Dit kan ook gebruik word in plaas van skeerroom. Stap 2: All-In-One Moisturizer – Dit bevogtig en behandel veroudering van die vel, terwyl dit die vel beskerm teen son, wind en weer. Anelda Jonker het haar pragtige woning op 19 Oktober in Brackenfell beskikbaar gestel vir die glansbekendstelling van RAO Skin Technologies se eerste velsorgreeks vir mans. Die beeldskone Michelle Bekker was seremoniemeester by dié geleentheid wat ook ’n veiling ingesluit het. Ryno Meyer, die vermaaklikheids- en algemene bestuurder van Mnr. Suid-Afrika, het dié glansgeleentheid gereël in minder as drie weke met Asami’s (Cobble Walk), Welbedacht Wynlandgoed, Cup of Sox en Groenewald Harcourts Dunn as borge. Van die bekende persoonlikhede wat die geleentheid bygewoon het, sluit in, Dieter Voigt, Jade Campbell en Dijan Botha van Radio Helderberg. Die allemintige opbrengs van R38 000 met die veiling, is aan Heinrich se liefdadigheidsprojek, UpcycleSA, geskenk. Dinge wat op die veiling beskikbaar was, het ingesluit die eerste RAO Skin Technologies Limited Edition Heinrich Gabler-velsorgprodukte; ’n twee uur lange fotosessie met vermaaklikheidsfotograaf, Dionne Jordaan; ses bottels wyn geskenk deur Deetlefs Wynlandgoed; ’n romantiese afspraak (date) met Mnr. Suid-Afrika 2019 (Heinrich Gabler), en een met Mev. SA Finalis 2017 (Michelle Bekker). Die RAO Mansreeks is beskikbaar by hul kantoor en alle deelnemende salonne.